钦定古今图书集成/明伦汇编/闺媛典/第179卷 > 陈应龙妻唐氏
## 钦定古今图书集成/明伦汇编/闺媛典/第179卷 > 陈应龙妻唐氏

按《南海县志》：“唐氏，庠生陈应龙妻，孝廉唐宪长女。幼
聪慧，能诵女诫。年十六归龙，十载龙殁，遗两孤皆仅
逾岁，氏矢志靡他，父母不能夺。事姑及祖翁以孝谨
闻，殡葬如礼。妾亡，抚妾子如己出，长分产悉均，治家
课子五十馀年，贞操如一。年八十终。孙敏性、敏勉，俱
登科，请旌表。”